“Real Madrid” Beylni “Manchester Yunayted”ga sotishdan bosh tortdi

Angliyaning “Manchester Yunayted” futbol klubi Madridning “Real” jamoasi yarim himoyachisi Garet Beylni sotib olishga yana bir bor urinib ko‘rdi, deya xabar bermoqda “Korrespondent.net”.

Biroq Madrid klubi 26 yoshli uelslikni hech qanday pul evaziga sotmasligini ma’lum qilib, “Manchester Yunayted”ning taklifiga rad javobini berdi.
Eslatib o‘tamiz, avvalroq “Manchester Yunayted”ning gollandiyalik bosh murabbiyi Lui van Gal klub rahbariyatidan nima qilib bo‘lsa-da, Beyl bilan shartnoma imzolashni talab qilayotgani haqida xabar berilgan edi.
Futbolchining o‘zi 2015-yil bahorida Angliya klublarini deb “Real”dan ketish niyati yo‘qligini bildirgan edi.